als_Latn dik_Latn tur_Latn
Mediat ne Belgjike shkruajnë se deputeti i partisë Kristian Demokrate Shqiptare ne Parlament, Mark Frroku është dënuar me 10 vjet burg ne vitin 2010 për vrasjen e një shqiptari dhe se muajin e ardhshëm duhet te rigjykohet. Sipas portalit belg, Www.Lameuse.Be, Frroku është dënuar për vrasjen me thike te Aleksandër Kurtit me 5 mars te 1999-ës dhe nuk e ka kryer te plote dënimin. Sipas kësaj medieje, mendohet se krimi është kryer nga Frroku, pas një përplasjeje bandash për kontrollin e botes se prostitucionit dhe trafikut te paligjshëm te njerëzve ne Belgjike. Por ne artikull theksohet edhe vështirësia qe mund te ndeshet me këtë proces, për faktin se Frroku është deputet ne Shqipëri. Nderkohe, ne një reagim, vete deputeti Frroku mohon gjithçka dhe shprehet se ky është një sulm politik ndaj tij. Lajmi ne mediat belge vjen ne një kohe kur edhe vëllai i deputetit Frroku, Arben Frroku, është ne paraburgim, pasi akuzohet për vrasjen e ish-komisarit te policisë Dritan Lamajt, ne shkurt te vitit te kaluar.
als_Latn